รัฐบาลไทย-ข่าวทำเนียบรัฐบาล-ผลประชุม ก.พ.อ. 8/2559
วันพฤหัสบดีที่ 29 ธันวาคม 2559
ผลประชุม ก.พ.อ. 8/2559
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการข้าราชการพลเรือนในสถาบันอุดมศึกษา (ก.พ.อ.) ครั้งที่ 8/2559
● เห็นชอบให้เพิ่ม "ค่าตอบแทนตําแหน่งทางวิชาการ" ให้กับพนักงานมหาวิทยาลัยในพื้นที่3จังหวัดชายแดนภาคใต้
ที่ประชุมให้ความเห็นชอบตามข้อเสนอของคณะอนุกรรมการเกี่ยวกับการพัฒนาระบบบริหารงานบุคลากรในสถาบันอุดมศึกษา (อ.ก.พ.อ.ระบบ) ให้ปรับปรุงค่าตอบแทน สวัสดิการ และสิทธิประโยชน์ของพนักงานมหาวิทยาลัยในพื้นที่3จังหวัดชายแดนภาคใต้ ตามความเห็นของศูนย์อํานวยการบริหารจัดหวัดชายแดนภาคใต้ (ศอ.บต.) โดยเห็นควรให้เพิ่ม"ค่าตอบแทนตําแหน่งทางวิชาการ"ในตําแหน่งผู้ช่วยศาสตราจารย์5,600บาท, รองศาสตราจารย์9,900บาท และศาสตราจารย์13,000บาทเพื่อเป็นการจูงใจให้กับพนักงานมหาวิทยาลัยตําแหน่งดังกล่าวในพื้นที่ฯ จํานวนทั้งสิ้น116คน จาก3มหาวิทยาลัย คือ มหาวิทยาลัยสงขลานครินทร์ วิทยาเขตปัตตานี52คน,มหาวิทยาลัยราชภัฏยะลา21คน และมหาวิทยาลัยนราธิวาสราชนครินทร์43คน โดยมีระยะเวลา10ปี (พ.ศ.2560-2569) วงเงินที่ใช้93,600,000บาท หรือเฉลี่ยปีละ9,360,000บาท
นอกจากนี้ มีข้อเสนอแนะให้สภามหาวิทยาลัยที่เกี่ยวข้อง3แห่ง คือ มหาวิทยาลัยสงขลานครินทร์ วิทยาเขตปัตตานี มหาวิทยาลัยราชภัฏยะลา และมหาวิทยาลัยนราธิวาสราชนครินทร์ กําหนดหลักเกณฑ์ที่สามารถสะท้อนให้เห็นถึงคุณภาพของสถาบันอุดมศึกษา เช่น การมีผลงานต่าง ๆ เพื่อเป็นการยกระดับคุณภาพและมาตรฐาน โดยมีการติดตามและประเมินผลให้เป็นไปตามมาตรฐานที่กําหนดไว้ด้วย
หลังจากนี้ กระทรวงศึกษาธิการจะได้นําเสนอเรื่องให้คณะรัฐมนตรีพิจารณาต่อไป
● เห็นชอบ(ร่าง) กฎ ก.พ.อ.ว่าด้วยการให้ข้าราชการพลเรือนในสถาบันอุดมศึกษาได้รับเงินเดือน พ.ศ. .... และ (ร่าง)กฎ ก.พ.อ.ว่าด้วยการกําหนดบัญชีเงินเดือนขั้นต่ําขั้นสูงของข้าราชการพลเรือนในสถาบันอุดมศึกษา (ฉบับที่ ..) พ.ศ. ....
ที่ประชุมให้ความเห็นชอบ(ร่าง) กฎ ก.พ.อ.ว่าด้วยการให้ข้าราชการพลเรือนในสถาบันอุดมศึกษาได้รับเงินเดือน พ.ศ. .... และ (ร่าง)กฎ ก.พ.อ.ว่าด้วยการกําหนดบัญชีเงินเดือนขั้นต่ําขั้นสูงของข้าราชการพลเรือนในสถาบันอุดมศึกษา (ฉบับที่ ..) พ.ศ. ....รวมทั้งเห็นชอบให้ข้าราชการพลเรือนในสถาบันอุดมศึกษาตําแหน่งวิชาการตําแหน่งศาสตราจารย์ ที่จะได้รับเงินประจําตําแหน่งในอัตรา15,600บาท ให้ดําเนินการตามประกาศ ก.พ.อ.ฉบับเดิม พ.ศ.2553ไปก่อนจนกว่า ก.พ.อ.จะกําหนดเป็นอย่างอื่น
ทั้งนี้ ที่ประชุมได้มีการอภิปรายประเด็นค่าตอบแทนของข้าราชการพลเรือนในสถาบันอุดมศึกษา ซึ่งเห็นชอบให้ตั้งคณะอนุกรรมการเพื่อพิจารณาศึกษาระบบค่าตอบแทนทั้งหมดของผู้บริหารและคณาจารย์ในมหาวิทยาลัยของรัฐ และมหาวิทยาลัยในกํากับของรัฐ ตามความเห็นของกรรมการที่ได้เสนอต่อที่ประชุม อาทิ ให้หาจุดที่สมดุลของค่าตอบแทน, การยึดหลักความยุติธรรม, เน้นสร้างสภาพสังคมการทํางานที่มีความสุขและระบบคุณค่าของคณาจารย์ในมหาวิทยาลัย เป็นต้น
● เห็นชอบการแต่งตั้งศาสตราจารย์5ราย และศาสตราจารย์ได้รับเงินเดือนขั้นสูง1ราย
ที่ประชุมได้ให้ความเห็นชอบให้นําความกราบบังคมทูลเพื่อทรงพระกรุณาโปรดเกล้าฯ แต่งตั้งข้าราชการพลเรือนในสถาบันอุดมศึกษาให้ดํารงตําแหน่ง"ศาสตราจารย์"จํานวน5ราย ดังนี้
รศ.จริยา จันทร์ไพแสงให้ดํารงตําแหน่งศาสตราจารย์ ในสาขาวิชากีฏวิทยา มหาวิทยาลัยเกษตรศาสตร์
รศ.สุวัฒนา จิตตลดากรให้ดํารงตําแหน่งศาสตราจารย์ ในสาขาวิชาวิศวกรรมทรัพยากรน้ํามหาวิทยาลัยเกษตรศาสตร์
รศ.พรทิพภา เล็กเจริญสุขให้ดํารงตําแหน่งศาสตราจารย์ ในสาขาวิชาจุลชีววิทยาและวิทยาภูมิคุ้มกันทางสัตวแพทย์มหาวิทยาลัยเกษตรศาสตร์
รศ.วรพิทย์ มีมากให้ดํารงตําแหน่งศาสตราจารย์ ในสาขาวิชารัฐประศาสนศาสตร์ มหาวิทยาลัยศรีนครินทรวิโรฒ
รศ.วาทิต เบญจพลกุลให้ดํารงตําแหน่งศาสตราจารย์ ในสาขาวิชาวิศวกรรมไฟฟ้า จุฬาลงกรณ์มหาวิทยาลัย
นอกจากนี้ ได้เห็นชอบสาระและความถูกต้องเหมาะสมของการพิจารณาอนุมัติกําหนดตําแหน่งศาสตราจารย์ละอองศรี อัชชนียะสกุลให้ดํารงตําแหน่งศาสตราจารย์ ได้รับเงินเดือนขั้นสูง ในสาขาวิชาจักษุวิทยา มหาวิทยาลัยมหิดล
● เห็นชอบการแต่งตั้งบุคคลให้ดํารงตําแหน่งผู้ช่วยศาสตราจารย์ และรองศาสตราจารย์
ที่ประชุมได้รับทราบการแต่งตั้งบุคคลให้ดํารงตําแหน่งผู้ช่วยศาสตราจารย์และรองศาสตราจารย์จํานวน60รายดังนี้
สถาบัน
ผศ.
(ราย)
รศ.
(ราย)
รวม
1)สถาบันอุดมศึกษาของรัฐ (เดิม)
2)มหาวิทยาลัยราชภัฏ
3)มหาวิทยาลัยเทคโนโลยีราชมงคล
รวม
ทั้งนี้ ที่ประชุมได้ให้ความเห็นชอบการได้รับเงินประจําตําแหน่งดังกล่าวของข้าราชการพลเรือนในสถาบันอุดมศึกษาทั้ง60ราย ดังกล่าวด้วย
● เห็นชอบการกําหนดตําแหน่งและจํานวนตําแหน่งประเภทผู้บริหาร และประเภทวิชาชีพเฉพาะหรือเชี่ยวชาญเฉพาะ
ที่ประชุมได้ให้ความเห็นชอบการกําหนดตําแหน่งและจํานวนตําแหน่ง เพื่อให้ผู้ได้รับแต่งตั้งให้ดํารงตําแหน่งประเภทผู้บริหาร และประเภทวิชาชีพเฉพาะหรือเชี่ยวชาญเฉพาะ จํานวน67คน ได้รับเงินประจําตําแหน่งตามที่สถาบันอุดมศึกษาเสนอ ดังนี้
สถาบัน
ประเภทผู้บริหารมีวาระการดํารงตําแหน่ง
ประเภทวิชาชีพเฉพาะ หรือเชี่ยวชาญเฉพาะ
รวม
1)สถาบันอุดมศึกษาของรัฐ (เดิม)
2)มหาวิทยาลัยราชภัฏ
-
3)มหาวิทยาลัยเทคโนโลยีราชมงคล
-
รวม